Full forvirring rundt yrkesbil-skatt: Har betalt 90.000 kroner for mye i skatt

Reglene for beskatning av yrkesbil er kompliserte. Også autoriserte revisorer sliter med å få det riktig har Kenneth Olsen fått erfare.

Skattesmell: Over de to siste årene har Kenneth Olsen betalt nesten 90.000 kroner for mye i skatt blant annet for denne Mitsubishi Outlanderen som han bruker i sitt budbil-firma. Nå har han måttet be foreldrene om lån for å betale den uriktige restskatten. Vis mer byoutline Foto: Privat

Publisert: Oppdatert: 6. april 2016 15:07 , Publisert: 11. oktober 2013 06:45

Risikerer straffeskatt. Skatteetaten har det siste året trappet opp kontrollen av landets 250.000 yrkesbilsjåfører for å sjekke mulig skatteunndragelse. Da de for en stund siden gjorde en større kontroll i Trondheim, ble det avslørt juks i 24 av 27 bedrifter.

Totalt blir det estimert at 4,5 milliarder kroner unndras beskatning årlig.

Samtidig er reglene kompliserte og tildels uklare.

Skattesmell. Men selv med hjelp kan sjåfører gå vill i regelverket. Det har Kenneth Olsen fått erfare.

Han kjører budbil og moren hans fører regnskap for enkeltpersonforetaket hans. Etter en feil i selvangivelsen utført av revisor, har de nå gått på en skattesmell de sent vil glemme.

– Det er i utgangspunktet ikke revisjonsplikt for enkeltpersonforetak, men ettersom jeg tidligere har gått personlig konkurs og moren min ikke er autorisert regnskapsfører, valgte vi å kontakte revisjonsselskapet BDO for å få hjelp til å fylle ut selvangivelsen og være sikker på at det ble gjort riktig, forteller Kenneth Olsen.

Kenneth Olsen måtte låne penger av foreldrene for å kunne betale restskatten. Vis mer byoutline Foto: Privat

– Det første året, i 2011 da revisor i BDO skrev selvangivelsen for 2010, stolte de ganske blindt på at det BDO gjorde var riktig.

Spurte flere ganger. – I 2012 begynte vi å stusse på påslaget i inntekten i selvangivelsen for 2011. Vi tok kontakt med BDO flere ganger for å spørre om det kunne være riktig at jeg skulle betale så mye i skatt for budbilen og få stor restskatt i tillegg til betalt forskuddsskatt. Vi fikk til svar at ja, det er dyrt å kjøre yrkesbil privat!

For å få alt så korrekt som mulig ba de også i år om hjelp til selvangivelsen for 2012.

– Men nå reagerte vi for alvor, og spurte flere ganger om de ville se på om det kunne være riktig at det skulle legges til 211.000 kroner til min inntekt. Det ville gi en enormt stor restskatt. Svaret var, at alt var gjort etter boka, slik var loven.

Kenneth Olsen tok senere kontakt med ABAX – som selger elektronisk kjørebok – og de tilbød å se på tallene.

Betalt nesten 90.000 for mye. – Da viser det seg at den fordelsbeskatningen jeg har betalt, tilsvarer en bil til 970.000 kroner. Utregningen til ABAX viser at jeg over de to siste årene har betalt 87.000 kroner for mye kun på firmabilen. I tillegg kommer toppskatt som har blitt utløst på grunn av denne, og renter. Jeg har også betalt flere tusen kroner til revisor som viser seg å ha gjort feil, forteller han.

Ettersom Olsen har gått konkurs tidligere, får han ikke lån. Derfor har foreldrene hans nå punget ut for restskatten hans på noen og femti-tusen kroner som et privat lån.

Les også:Slik kan du få reisefradrag

Petter Quinsgaard, administrerende direktør i ABAX, mener at mange revisorer gir misvisende råd om yrkesbil og skatteplikt. Vis mer

Ikke enestående. Petter Quinsgaard, administrerende direktør i ABAX, forteller at denne historien ikke er enestående. De får ofte høre om revisorer som har gitt feilaktige opplysninger om beskatning av yrkesbil.

– Det vanligste er at revisorene rådgir sine kunder om ting de ikke kan stå inne for. For eksempel er det vanlig at de får høre at de ikke trenger å dokumentere bruk av yrkesbil så lenge den ikke brukes privat. Men Skatteetaten er klar på at dersom det ikke kan dokumenteres at bilene ikke benyttes privat legges det som regel til grunn at de er benyttet privat, noe som utløser fordelsbeskattning, sier han.

Les også:Ford-eiere får 80 millioner kroner etter bensin-klager

For liten kunnskap. Det var Petter Quinsgaard som hadde saken til Kenneth Olsen, og han forteller at Olsen var ganske fortvilet da han tok kontakt med dem. Quinsgaard mener at revisor her ikke har hatt god nok kunnskap:

– Det er en ærlig sak at man ikke kan ha like god oversikt over hele Lignings-ABC, men når kunden gjentatte ganger har vært i kontakt med revisor og bedt han om å se på tallene på nytt, så burde denne feilen blitt oppdaget.

Ifølge loven, skal fordelsbeskatningen ved privat bruk av yrkesbil beregnes etter en standardregel. For denne type virksomhet skal den ikke overstige 75 prosent av de årlige driftskostnadene på bilen, så dersom driftskostnadene på bilen er lave kan det redusere fordelen.

Det som konkret har skjedd i denne saken, er at revisor har regnet skatten som 75 prosent av driftskostnadene - noe som blir et betydelig høyere beløp enn en beregning etter standardregelen.

– Hva kan Kenneth Olsen gjøre nå for å få tilbake pengene sine?

– I første omgang har vi nå hjulpet han med å skrive et brev til kemnerkontoret der vi ber om at hans ligning blir vurdert på nytt, og håper at han ved det kan få tilbake en del av pengene, sier Quinsgaard.

Les også:Toyota-eiere bør være bekymret for rust

Feil beregningsmetode. Revisorfirmaet BDO ønsker nå å ta tak i saken. Administrerende direktør i BDO, Trond Morten Lindberg, kommenterer i en e-post til Dine Penger:

«Uten at jeg har gått i detalj, eller vurdert de faktiske forhold, synes jeg det er trist at den har fått de konsekvenser som er beskrevet. Vi ønsker naturligvis å bidra til at forholdet blir korrigert, til beste for alle involverte parter.»

Revisorselskapet bekrefter også at det trolig har blitt benyttet feil beregningsmetode:

«Vi benyttet en annen beregningsmetode på tilbakeføringen av fordelen, og som det nå sendes klage på ligningen på da det trolig er feil beregningmetode», skriver revisor i en epost til Dine Penger.

Les også:Bedrifter kan kaste regnskapene etter fem år

Svært komplisert. Skatteekspertene i NARFs (Norges Autoriserte Regnskapsføreres Forening) erfaring er at revisorer og regnskapsførere gjennomgående har god kompetanse på dette området.

– For mange arbeidstakere og næringsdrivende oppleves regelverket på dette området som svært komplisert. For å unngå beskatning av firmabil, kan bilen ikke brukes privat og dette må kunne sannsynliggjøres. Det er ikke pålagt å bruke kjørebok, men en nøyaktig ført kjørebok vil tillegges stor vekt ved skattemyndighetenes vurdering, forteller juridisk rådgiver i NARF Heidi Sulusnes.

Enklere: Heidi Sulusnes, juridisk rådgiver i NARF, mener at regelverket for beskatning av yrkesbil med hell kunne vært gjort enklere og mindre skjønnsbetonte. Vis mer byoutline Foto: NARF

– Vanlige misforståelser blant arbeidstakere som har firmabil, er at de kan bruke bilen mellom hjemmet og sitt faste arbeidssted, og at de kan stoppe på vei hjem for å handle eller hente barn i barnehage uten at dette utløser beskatning. Dette er imidlertid å regne som privat kjøring som beskattes etter de vanlige reglene, forklarer hun.

Håndverkerbiler uten skatt. For enkelte typer biler skal privat bruk ikke beskattes etter den vanlige sjablonregelen. Dette gjelder blant annet biler som ikke er egnet til privat bruk, typisk håndverkerbiler. Disse beskattes i stedet kun for kjøring mellom hjemmet og fast arbeidssted, forteller Sulusnes.

Da skal bilen være lite egnet til privat bruk, og heller ikke brukes privat.

Heidi Sulusnes forteller at mange håndverkere og andre som har denne typen biler ofte opplever at det er vanskelig å nå frem ovenfor skattemyndighetene i slike saker.

– Skattemyndighetene er ikke alltid enige med den næringsdrivende om hvorvidt biler med mye utstyr og spesialinnredninger, som også har passasjersete, ikke er egnet til privat bruk. Her blir det ofte diskusjoner mellom den næringsdrivende og skatteetaten.

Foruten usikkerheten rundt hvilke biler som er å regne som uegnet til privat bruk og hva som er de faktiske forhold hva gjelder bruken av yrkesbilen, mener NARF at disse reglene med hell kunne ha vært enklere og mindre skjønnsbetonte. Likevel mener de at deres medlemmer gjennomgående har god kjennskap til regelverket.

Dette må du passe på



Bruk av yrkesbil må dokumenteres med kjørebok, uten god dokumentasjon kan man få skattlagt bilbruk etter skjønn.

Kun sporadisk privat bruk av firmaets bil er tillatt uten at det blir full firmabilskatt. Lån til flytting en helg er for eksempel tillatt.

Følg Dine Penger på Facebook!

Her kan du lese mer om Skatter og avgifter